Най-добрият вариант за почистване на такива видове обувки е винаги ръчното почистване. Текстилните леки чифтове може да пуснете в пералнята за дълбоко почистване, но използвайте програма с ниска температура, за да не се получи разтваряне на лепилото и разлепяне на обувката. Гумените детайли, включително подметката, може да пожълтеят от високата температура.
За предпочитане е да не използвате центрофуга, защото тя може да доведе до смачкване на формата.
Не препоръчваме кожените модели да се пускат в пералнята въобще, тъй като натуралният материал е по-добре да не бъде потапян за дълго време във вода.